钦定古今图书集成/明伦汇编/氏族典/第337卷 > 刘涛
## 钦定古今图书集成/明伦汇编/氏族典/第337卷 > 刘涛

按《宋史刘涛传》，“涛字德润，徐州彭城人。后唐天成中
举进士，为凤翔掌书记，拜右拾遗，出为节度判官，召
为左补阙，迁起居舍人。晋天福初，改司勋员外郎，历
度支、职方二郎中，掌左藏库。汉初，苏禹珪荐为中书
舍人。周广顺中，坐令子监察御史顼代草诰命，左迁
少府少监分司西京，顼亦贬复州司户。显德初，就改”
太常少卿，俄拜右谏议大夫。四年，再知贡举。恭帝即
位，迁右詹事。涛性刚毅不挠，素与宰相范质不协，常
郁郁不得志，遂退居洛阳之清化里，杜门以书史自
娱。太祖素知涛履行，开宝二年，召赴阙，以老病求退，
授秘书监致仕，卒。顼子岁，晟子讷、谭，并进士及第，至
屯田员外郎，讷为殿中侍御史。